Når du skal modtage online betalinger i din webshop, har du brug for en betalingsløsning. En online betalingsløsning består af en betalingsgateway og en indløsningsaftale. Før du vælger en betalingsløsning, er det vigtigt at du overvejer, hvilke kort kunderne skal kunne betale med (fx Dankort, Visa og MasterCard). Du skal desuden tage stilling til, om dine kunder skal kunne betale med MobilePay, ApplePay, GooglePay mv. Betaling med mobil-apps er i markant stigning, så for langt de fleste webshops, er det helt essentielt som minimum at tilbyde MobilePay.